คุยเรื่องวิกิพีเดีย:โครงการวิกิวิทยาศาสตร์

message: เมียงมองมาพักใหญ่แล้ว ขออนุญาตเปิดห้องประชุมหน่อยนะคะ ไม่เห็นมีใครมาเปิดสักที พอดีว่า มีเรื่องสงสัยอยากจะหารือกับสมาชิกโครงการ ว่าด้วยเรื่อง ความเป็น "บทความวิทยาศาสตร์" 
;ประเด็นที่ 1 
โดยส่วนตัวแล้วเห็นว่าควรจะโฟกัสไปที่บทความซึ่งเป็น "วิทยาศาสตร์บริสุทธิ์" คือศาสตร์อันจริงแท้แน่นอน ไม่ใช่วิทยาศาสตร์ประยุกต์ หรือเทคโนโลยี หรือสิ่งประดิษฐ์ ซึ่งเป็นการนำเอาวิทยาการหลายแขนงมารวมกันและนำไปใช้อีกต่อหนึ่ง
อ้อ.. อาจจะรวมถึง "นักวิทยาศาสตร์" ผู้คิดค้นกฎหรือทฤษฎีต่างๆ ด้วยนะคะ
;ประเด็นที่ 2
บทความวิทยาศาสตร์ที่อยู่ภายใต้การดูแลของโครงการอื่นแล้ว โดยเฉพาะเช่น คณิตศาสตร์ หรือ แพทยศาสตร์ (ชีววิทยา) ไม่น่าจะเอามารวมอยู่ในโครงการวิกิวิทยาศาสตร์ เพราะเป็นการทำงานซ้ำซ้อน น่าจะโฟกัสไปยังส่วนที่ยังไม่มีใครดูแล เช่นฟิสิกส์และเคมี (สังเกตจากชื่อบทความต่างๆ ในหัวข้อ "คุณทำได้") เฉพาะบทความในกลุ่มฟิสิกส์พื้นฐานนั้นก็ยังขาดอยู่อีกมาก (เคมีขอบาย เพราะเกลียด :s)
ขอเปิดไว้ 2 ประเด็นเพื่อหารือและหาข้อสรุปค่ะ ขอบคุณค่ะ --Tinuviel | พูดคุย  13:08, 6 มิถุนายน 2552 (ICT)
replies: text: : จากที่ผมได้ไปดูในวิกิพีเดียภาษาอังกฤษ พบว่ามีเหตุการณ์ในประเด็นที่ 2 เกิดขึ้นจริงครับ ทั้งนี้เพื่อเป็นการ "จัดหมวดหมู่" ของเหล่าสถานีย่อยนั่นเองครับ --Horus 13:14, 6 มิถุนายน 2552 (ICT)
replies: text: :: เข้าใจค่ะ ว่าสถานีย่อยสามารถมีการจัดหมวดหมู่ได้ เช่น วิกิฟิสิกส์ วิกิเคมี วิกิคณิตศาสตร์ สามารถอยู่ภายใต้โครงการวิกิวิทยาศาสตร์ได้ แต่ที่พูดถึงนี้คือภารกิจที่ตัวโครงการเข้าไปเกี่ยวข้อง ซึ่งน่าจะโฟกัสให้ตรงจุด อย่างในหัวข้อ "คุณทำได้" จะมีชื่อบทความที่ต้องการเพิ่มเติม และขอให้ช่วยกันเก็บกวาด แต่เป็นบทความที่อยู่ภายใต้การดูแลของโครงการวิกิอื่นอยู่แล้ว เช่น ต้อลม (วิกิแพทยศาสตร์) ประวัติของคณิตศาสตร์ / พื้นฐานคณิตศาสตร์ (วิกิคณิตศาสตร์) ซึ่งส่วนตัวมองว่าเป็นการทำงานซ้ำซ้อนค่ะ จะดีกว่าไหมถ้าจะโฟกัสไปในเรื่องที่ไม่ซ้อนกัน เช่น หัวข้อที่เกี่ยวข้องกับพลังงาน การเกิดปฏิกิริยาทางเคมี ปฏิกิริยานิวเคลียร์ ระดับพลังงานอะตอม หรือการคิดค้นกลศาสตร์ควอนตัม เป็นต้น จะเป็นภารกิจที่น่าสนใจกว่าสำหรับโครงการวิกิวิทยาศาสตร์ ที่ไม่ต้องไปซ้อนกับโครงการอื่นด้วยค่ะ --Tinuviel | พูดคุย  13:35, 6 มิถุนายน 2552 (ICT)
replies: text: :::# สนับสนุนประเด็นที่ 1 ครับ เพื่อจะให้บรรลุผลดังกล่าวผมว่าเราน่าจะเริ่มโดยการจัดหมวดหมู่วิทยาศาสตร์ ให้เรียบร้อย และแจ้งบอตคุงติดป้ายและจัดระดับอัตโนมัติ การพิจารณาระดับหมวดหมู่น่าจะง่ายกว่าการพิจารณารายบทความครับ
replies: text: :::# เห็นด้วยกับประเด็นที่ 2 บางส่วนครับว่าในส่วนบทความที่ต้องการ หรือ ในส่วนของบทความที่เราจะพัฒนาต่อไป ไม่ควรซ้ำซ้อนกับโครงการอื่น เพราะถ้าคนอื่นมีกำลังทำได้แล้ว เราก็น่าจะปล่อยเขาทำไป และกำลังในโครงการวิทย์ของเราก็มีน้อยไม่อาจไปทำได้หมดทุกอย่าง  แต่ผมยังเห็นว่า ป้ายโครงการ หรือ การจัดหมวดหมู่ของสถานีย่อย แม้ซ้ำซ้อนกับโครงการอื่นก็ยังต้องทำ มิฉะนั้นจะกลายเป็นโครงการวิกิวิทยาศาสตร์ (ของเหลือ) หมายถึงว่าเป็นวิทยาศาสตร์แต่โครงการอื่นเขาไม่รับอนุเคราะห์ เราเลยได้มา

text: ::: ลองพิจารณาดูนะครับ --taweethaも 13:49, 6 มิถุนายน 2552 (ICT)
replies: text: :::: ค่ะ เห็นด้วยหมดเลยค่ะ ^_^ งั้นจะได้ดำเนินการต่อเลยนะคะ --Tinuviel | พูดคุย  14:21, 6 มิถุนายน 2552 (ICT)
replies: text: ::::: เห็นคุณ Tinuviel ขยันขันแข็งจัดหมวดหมู่ดีจังเลยครับ ถ้าสำเร็จเรียบร้อยแล้วลองแจ้งที่คุณ Jutiphan อีกทีนะครับ บอตคุงจะได้เริ่มปฏิบัติการเลย  ผมเคยแจ้งไปรอบหนึ่งแต่หน้าแตกกลับมา เพราะว่ามีหมวดหมู่การบริหารซ่อนอยู่ในหมวดหมู่วิทยาศาสตร์  การแจ้งให้บอตคุงดำเนินการนั้น เห็นว่าจะต้องมีการยกเว้นบางหมวดหมู่ด้วยครับ โดยเฉพาะหมวดหมู่เกี่ยวกับสารสนเทศ ห้องสมุด หรือ สหวิทยาการครับ เพราะคำว่าวิทยาศาสตร์หรือคำว่า Science นั้นกว้างมาก  และบางครั้งในภาษาอังกฤษใช้ในความหมายที่แปลว่าศาสตร์อย่างเดียว เช่น Social science เป็นต้น หวังว่ารอบนี้โครงการเราจะไม่หน้าแตกอีกรอบนะครับ --taweethaも 15:26, 6 มิถุนายน 2552 (ICT)
replies: text: :::::: ไม่มีปัญหาค่ะ ตอนจัดระเบียบหมวดหมู่วรรณกรรมยากกว่านี้ ตอนจัดดาราศาสตร์ก็ง่ายขึ้น ตอนนี้ชินแล้วค่ะ ^^ --Tinuviel | พูดคุย  21:14, 6 มิถุนายน 2552 (ICT)
thread_title:  ว่าด้วยบทความวิทยาศาสตร์ 

message: ตอนนี้จัดระเบียบหมวดหมู่และจับคู่ลิงก์ข้ามภาษาใน :หมวดหมู่:วิทยาศาสตร์ ไปเกือบหมดแล้ว โล่งขึ้นเยอะ สงสัยว่าของเดิมคงจะประมาณว่า คิดอะไรไม่ออก โมะลงหมวดหมู่วิทยาศาสตร์ไปก่อน มันเลยกองพะเนินเต็มไปหมด ยังเหลือพวกบทความที่จะต้องเคลียร์ต่ออีกหน่อย 
พอจัดหมวดหมู่แล้วทำให้เห็นภาพได้ชัดเจนขึ้นว่ามีบทความประเภทไหนอยู่ภายใต้หมวดหมู่วิทยาศาสตร์บ้าง ทีนี้คงต้องมาขอความเห็นสมาชิกโครงการอีกครั้งว่าเราจะโฟกัสจุดไหนดีคะ ทุกท่านคงจะพอมองเห็นเหมือนๆ กันว่า "วิทยาศาสตร์" กินความกว้างมาก ไปจนถึงสหสาขาวิชา สังคมศาสตร์ พฤติกรรมมนุษย์ ฯลฯ (ตายๆ เยอะมาก >_<) ทีนี้ถ้าจะโฟกัสที่วิชาวิทยาศาสตร์อย่างที่เราๆ เข้าใจกัน คงต้องเจาะลงไปที่ :หมวดหมู่:สาขาวิชาวิทยาศาสตร์ ในส่วนของวิทยาศาสตร์กายภาพ และบทความที่ควรจะอยู่ภายใต้การดูแลของโครงการวิกิวิทยาศาสตร์แน่ๆ คือ บทความใน :หมวดหมู่:นักวิทยาศาสตร์ ไม่ทราบว่าเห็นด้วยไหมคะ 
อีกประการหนึ่งคือเมื่อเปรียบเทียบกับบทความในภาษาอังกฤษจะเห็นว่าเรายังขาดบทความทางด้านวิทยาศาสตร์อีกมากเหลือเกิน สำหรับในหมวดหมู่ อุปกรณ์วิทยาศาสตร์ ขอติดไว้ก่อน เพราะ "อุปกรณ์" กับ "เครื่องมือวัด" นั้นไม่เหมือนกัน เห็นมีเทอร์โมมิเตอร์อยู่ในหมวดหมู่อุปกรณ์ด้วย ขอไล่ดูบทความก่อนค่ะ --Tinuviel | พูดคุย  22:47, 6 มิถุนายน 2552 (ICT)
replies: text: ขยันอย่างนี้ โครงการอื่นก็ต้องการตัวเหมือนกันนะครับพี่ --Horus 22:53, 6 มิถุนายน 2552 (ICT)
อยู่กันที่วิทยาศาสตร์นี่ดีแล้วครับ ขอบคุณและให้กำลังใจคุณ Tinuviel ครับและเห็นด้วยครับว่านักวิทยาศาสตร์ควรเป็นจุดเริ่มต้นของเราในการปรับปรุงโครงการเพราะว่า
# ไม่น่าจะไปซ้อนทับกับโครงการอื่นได้มากเท่าไหร่ เราสามารถเน้นกันได้ทันที จะมีเพียงไม่กี่คนที่เป็นนักการเมืองหรือมีความโด่งดังในด้านอื่น โดยเฉพาะด้านการแพทย์ซึ่งวิกิพีเดียได้มีโครงการเฉพาะทางอยู่แล้ว
# ออกจะง่ายต่อการเขียนและดีต่อคนอ่านครับ เพราะว่าอ่านง่าย อ่านสนุก ไม่วุ่นวายซับซ้อนเหมือนเรื่องเชิงทฤษฎี และพอท่านผู้อ่านเหล่านี้อ่านไปได้พอสมควรแล้วต่อไปก็อาจมาช่วยแก้ไขวิกิพีเดียในส่วนอื่นๆ ของวิทยาศาสตร์ได้ครับ หรืออาจจะเป็นนักวิทยาศาสตร์ไปเลยก็ได้  
หากทำหมวดหมู่เสร็จแล้วรบกวนแจ้งคุณ Jutiphan ลุยต่อเลยนะครับ เดี๋ยวผมแปลนโยบายให้คุณ​ Harley Hartwell เสร็จแล้วจะกลับมาช่วยตรงนี้อีกแรงครับ --taweethaも 23:55, 6 มิถุนายน 2552 (ICT)
thread_title:  การจัดระเบียบหมวดหมู่และบทความที่เกี่ยวข้อง